เจนนาโร กัตตูโซ

เจนนาโร อีวัน "รีโน" กัตตูโซ (Gennaro Ivan "Rino" Gattuso ; เกิดวันที่ 9 มกราคม ค.ศ. 1978) เป็นอดีตนักฟุตบอลชาวอิตาลี ปัจจุบันเป็นผู้จัดการของสโมสรฟุตบอลบาเลนเซีย
สมัยที่เป็นผู้เล่น เขาเล่นในตำแหน่งกองกลางตัวรับเป็นหลัก และยังเล่นในตำแหน่งปีกได้ด้วย เขาเริ่มต้นเล่นฟุตบอลกับสโมสรเปรูจา, ซาแลร์นีตานา และเรนเจอส์ แต่ช่วงเวลาที่เขาเป็นที่จดจำมากที่สุดคือช่วงที่เล่นให้กับมิลานในเซเรียอา ซึ่งเขาพาทีมคว้าแชมป์ยูฟ่าแชมเปียนส์ลีกในฤดูกาล 2002–03 และ 2006–07 คว้าแชมป์โกปปาอีตาเลียในฤดูกาล 2002–03 และคว้าแชมป์เซเรียอาในฤดูกาล 2003–04 และ 2010–11 นอกจากนี้ เขายังคว้าแชมป์ซูแปร์โกปปาอีตาเลียนาสอง
สมัย ยูฟ่าซูเปอร์คัพสองสมัย และฟุตบอลชิงแชมป์สโมสรโลกอีกหนึ่งสมัย ในระดับทีมชาติ เขาเป็นตัวแทนของอิตาลีในการแข่งขันโอลิมปิกฤดูร้อน 2000, ฟุตบอลโลกสามครั้ง, ฟุตบอลชิงแชมป์แห่งชาติยุโรปสองครั้ง และฟีฟ่าคอนเฟเดอเรชันส์คัพ 2009
กัตตูโซเป็นกองกลางที่ประสานงานได้ดีกับเพลย์เมกเกอร์อย่างอันเดรอา ปีร์โล ทั้งในสโมสรและทีมชาติ พวกเขาเป็นกุญแจสำคัญที่ทำให้อิตาลีคว้าแชมป์ฟุตบอลโลก 2006 เช่นเดียวกันกับความสำเร็จของมิลานในช่วงกลางคริสต์ทศวรรษ 2000 แม้ว่าเขาจะไม่โดดในด้านทักษะหรือเทคนิกในการเล่น แต่เขาก็มีความแข็งแกร่ง ความดุดันในการเล่น และการประสานที่ดีกับปีร์โล ทำให้เขาได้รับการยกย่องให้เป็นหนึ่งในกองกลางตัวรับที่ดีที่สุดในโลก นอกจากนี้ เขายังมีความเป็นผู้นำที่ดี โดยได้รับการแต่งตั้งให้เป็นกัปตันของมิลานหลังจากที่เปาโล มัลดีนี เลิกเล่นฟุตบอลไป
กัตตูโซเริ่มต้นทำหน้าที่เป็นผู้เล่น-ผู้ฝึกสอนให้กับสโมสรซียงในสวิสซูเปอร์ลีก ต่อมาได้รับหน้าที่เป็นผู้จัดการของปาแลร์โมและเกรเต ในเดือนมิถุนายน ค.ศ. 2016 เขาคุมทีมปิซาเลื่อนชั้นสู่เซเรียบี หลังจากนั้น เขาเข้ารับตำแหน่งเป็นหัวหน้าผู้ฝึกสอนของทีมชุดเยาวชนและชุดใหญ่ของมิลานในช่วง ค.ศ. 2017–2019 ก่อนที่จะเข้ารับตำแหน่งผู้จัดการของนาโปลี ซึ่งเขาคว้าแชมป์แรกในฐานะผู้จัดการทีม นั่นคือ โกปปาอีตาเลีย ฤดูกาล 2019–20
== สถิติอาชีพ ==
=== สโมสร ===
อ้างอิง:
=== ทีมชาติ ===
=== ประตูในนามทีมชาติ ===
== เกียรติประวัติ ==
=== ผู้เล่น ===
เปรูจาชุดเยาวชน
Trofeo Giacinto Facchetti: 1995–96
มิลาน
เซเรียอา: 2003–04, 2010–11
โกปปาอีตาเลีย: 2002–03
ซูแปร์โกปปาอีตาเลียนา: 2004, 2011
ยูฟ่าแชมเปียนส์ลีก: 2002–03, 2006–07
ยูฟ่าซูเปอร์คัพ: 2003, 2007
ฟุตบอลชิงแชมป์สโมสรโลก: 2007
อิตาลี
ฟุตบอลโลก: 2006
อิตาลี รุ่นอายุไม่เกิน 21
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2000
รางวัลส่วนตัว
ทีมออลสตาร์ฟุตบอลโลก: 2006
Premio Nazionale Carriera Esemplare "Gaetano Scirea": 2012
FIFPro World XI: เสมอชื่อเข้าชิง 2005, 2006, 2007, 2008
หอเกียรติยศมิลาน
เครื่องราชอิสริยาภรณ์
 CONI: Golden Collar of Sports Merit: 2006
 4th Class / Officer: Ufficiale Ordine al Merito della Repubblica Italiana: 2006
=== ผู้จัดการ ===
นาโปลี
โกปปาอีตาเลีย: 2019–20
== หมายเหตุ ==
== อ้างอิง ==
== แหล่งข้อมูลอื่น ==
นักฟุตบอลชาวอิตาลี
กองกลางฟุตบอล
ผู้เล่นสโมสรฟุตบอลเรนเจอส์
ผู้เล่นเอซี มิลาน
ผู้เล่นในเซเรียบี
ผู้เล่นในเซเรียอา
ผู้เล่นในสกอตติชโปรเฟสชันนัลฟุตบอลลีก
ผู้เล่นในสวิสซูเปอร์ลีก
ผู้เล่นในชุดชนะเลิศยูฟ่าแชมเปียนส์ลีก
นักฟุตบอลทีมชาติอิตาลี
นักฟุตบอลในโอลิมปิกฤดูร้อน 2000
ผู้เล่นในฟุตบอลชิงแชมป์แห่งชาติยุโรป 2004
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลโลก 2002
ผู้เล่นในฟุตบอลโลก 2006
ผู้เล่นในฟีฟ่าคอนเฟเดอเรชันส์คัพ 2009
ผู้เล่นในฟุตบอลโลก 2010
ผู้เล่นในชุดชนะเลิศฟุตบอลโลก
ผู้จัดการทีมฟุตบอลชาวอิตาลี
ผู้จัดการทีมเอซี มิลาน
ผู้จัดการทีมสโมสรกีฬาฟุตบอลนาโปลี
ผู้จัดการทีมสโมสรฟุตบอลบาเลนเซีย
ผู้จัดการทีมฟุตบอลในซูเปอร์ลีกกรีซ
ผู้จัดการทีมฟุตบอลในเซเรียอา
ผู้จัดการทีมฟุตบอลในลาลิกา